**О Б Я В А**

Пo решение на Св. Синод на БПЦ-БП Синодалният Културно-просветен отдел обявява:

**НАЦИОНАЛЕН КОНКУРС „ВЪЗКРЕСЕНИЕ ХРИСТОВО”- 2022** в следните категории:

ИЗОБРАЗИТЕЛНО ИЗКУСТВО

ЛИТЕРАТУРА (ПОЕЗИЯ И ПРОЗА)

ФОТОГРАФИЯ

В Конкурса могат да се включат **деца от 3-та и 4-та група на детските градини и ученици от 1-ви до 12-ти клас**.

Творбите трябва да са посветени на православния християнски празник Възкресение Христово – Пасха.

**КРАЕН СРОК ЗА ИЗПРАЩАНЕ НА КОНКУРСНИТЕ ТВОРБИ: 01.04.2022 г. (ПЕТЪК)** – BАЖИ ДАТАТА НА ПОЩЕНСКОТО КЛЕЙМО.

Адрес за изпращане на конкурсните творби:

КУЛТУРНО-ПРОСВЕТЕН ОТДЕЛ

СВ. СИНОД на БПЦ-БП

ЗА НАЦИОНАЛНИЯ КОНКУРС „ВЪЗКРЕСЕНИЕ ХРИСТОВО”

УЛ. „ОБОРИЩЕ” № 4

ГР. СОФИЯ 1000

БЪЛГАРИЯ

Email: [skpotdel@bg-patriarshia.bg](mailto:skpotdel@bg-patriarshia.bg) (само за литературните творби)

Всяка творба задължително трябва да съдържа следната информация:

B десния ъгъл на гърба на творбата да бъде написано четливо:

- Заглавие на творбата;

- Трите имена на автора;

- Възраст, група / клас;

- Град / село, област, училище / ОДК / енорийско училище / клуб;

- Адрес и телефон за връзка с участника или неговия родител;

- Името на преподавателя / ръководителя и негов телефон за връзка.

В конкурсния Статут се съдържат всички условия и насоки, които са задължителни за участниците и които ще подпомогнат тяхната подготовка в избраните от тях категории.

Имената на НАГРАДЕНИТЕ УЧАСТНИЦИ С ПРОТОКОЛА НА ЖУРИТО ОТ СЪОТВЕТНИЯ РАЗДЕЛ ще бъдат качени на **20.04.2022 г.** на Официалния сайт на СВ. СИНОД НА БПЦ, Раздел НОВИНИ: <https://bg-patriarshia.bg/news> .

**В случай, че епидемичната обстановка в страната позволява**, НАГРАЖДАВАНЕТО на участниците в Националния конкурс „ВЪЗКРЕСЕНИЕ ХРИСТОВО” ще бъде на **15.05.2022 г. (4 Неделя след Пасха – на Разслабления)** в столичния храм „Св. Св. Кирил и Методий“ (гр. София, ул. „Георг Вашингтон“ № 47, до Женския пазар и Лъвов мост) след приключването на св. Литургия. След награждаването се предвижда ОТКРИВАНЕ НА ИЗЛОЖБА с наградените творби в храм „Св. Св. Кирил и Методий“. **В случай на забрана за провеждане на организирани събития в страната, наградите ще бъдат изпратени до наградените участници по куриер, като те ще бъдат своевременно уведомени.**

**Статутът на Конкурса предвижда, след изтичане на изложбата на Конкурса, творби от Раздели „Изобразително изкуство“ и „Фотография“ да участват в благотворителна разпро-дажба със социално-милосърдна насоченост към деца в нужда.**

Вдъхновение и благословен от Бога успех на всички малки и големи участници във Великденския конкурс на светата ни Църква!